CELEX: C2005/296/25
Language: da
Date: 2005-11-26 00:00:00
Title: Sag C-334/05 P: Appel iværksat den  15. september 2005  (fax:  9. september 2005 ) af Kontoret for Harmonisering i det Indre Marked (Varemærker og Design) til prøvelse af dom afsagt den  15. juni 2005  af De Europæiske Fællesskabers Ret i Første Instans (Tredje Afdeling) i sag T-7/04, Shaker di L. Laudato & C. sas mod Kontoret for Harmonisering i det Indre Marked (Varemærker og Design). Den anden part i sagen for appelkammeret var Limiñana y Botella, SL

26.11.2005   
            
            
               DA
            
            
               Den Europæiske Unions Tidende
            
            
               C 296/13
            
         Appel iværksat den 15. september 2005 (fax: 9. september 2005) af Kontoret for Harmonisering i det Indre Marked (Varemærker og Design) til prøvelse af dom afsagt den 15. juni 2005 af De Europæiske Fællesskabers Ret i Første Instans (Tredje Afdeling) i sag T-7/04, Shaker di L. Laudato & C. sas mod Kontoret for Harmonisering i det Indre Marked (Varemærker og Design). Den anden part i sagen for appelkammeret var Limiñana y Botella, SL
   (Sag C-334/05 P)
   (2005/C 296/25)
   Processprog: italiensk
   Ved De Europæiske Fællesskabers Domstol er der den 15. september 2005 iværksat appel af Kontoret for Harmonisering i det Indre Marked (Varemærker og Design) ved O. Montalto og M. Capostagno, som befuldmægtigede, til prøvelse af dom afsagt den 15. juni 2005 af De Europæiske Fællesskabers Ret i Første Instans (Tredje Afdeling) i sag T-7/04, Shaker di L. Laudato & C. sas mod Kontoret for Harmonisering i det Indre Marked (Varemærker og Design). Den anden part i sagen for appelkammeret: Limiñana y Botella, SL.
   Appellanten har nedlagt følgende påstande:
   
               1.
            
            
               Den appellerede dom ophæves.
            
         
               2.
            
            
               Shaker di L Laudato & Co. sas tilpligtes at betale sagens omkostninger.
            
         Anbringender og væsentligste argumenter:
   Appellanten er af den opfattelse, at den i den foreliggende sag appellerede dom, der blev afsagt af Retten i Første Instans, er behæftet med en fejlagtig fortolkning og en fejlagtig anvendelse af artikel 8, stk. 1, litra b), i Rådets forordning nr. 40/94 af 20. december 1993 om EF-varemærker.
   Det er et grundlæggende princip, at vurderingen af risikoen for forveksling af varemærker i henhold til artikel 8, stk. 1, litra b), i EF-varemærkeforordningen er baseret på to forskellige elementer: for det første en analytisk sammenligning af både tegnene og varerne, og for det andet en vurdering af de opnåede resultater med henblik på at afgøre, om gennemsnitsforbrugeren af de omhandlede varer kunne tro, at disse varer kommer fra samme virksomhed eller fra økonomisk forbundne virksomheder. Hvad navnlig angår sammenligningen af tegnene skal den undersøgelse, der har til formål at det afklares, om tegnene ligner hinanden, tage hensyn til den visuelle, den fonetiske og den begrebsmæssige synsvinkel for at komme til en helhedsvurdering på grundlag af det generelle indtryk, som varemærkerne selv giver, idet der navnlig skal tages hensyn til deres særegne og dominerende bestanddele.
   Appellanten gør gældende, at Retten undlod at tage fuldt hensyn til det ovennævnte princip, og at den navnlig udelukkede enhver risiko for forveksling på grundlag af dens vurdering af udelukkende den visuelle opfattelse af det omtvistede varemærke, uden at tage hensyn til yderligere oplysninger, der ikke kan ses bort fra, og som udgør en del af helhedsvurderingen af risikoen for forveksling.
   Appellanten gør endvidere gældende, at den appellerede dom er behæftet med åbenbar inkonsekvens og mangel på logik.